NaiveNeuron/SloPal huggingface dataset:
Mizík, Stanislav, poslanec NR SR (2019-01-31):
Ďakujem za slovo. Pán Farkašovský, to, čo ste spomínali, že sa už píše čokoľvek, špiní sa ktokoľvek, svedčí podľa mňa o tom, že mnohí novinári sa častokrát, a to musím zájsť do mytológie, lebo ináč sa to nedá nazvať, správajú ako hydry. To bolo zviera s hlavou leva, telom kozy a zadkom draka. Samozrejme, nie všetci. Nepaušalizujem. A rozšíril by som vašu reč. Nielen špinia slovami, to je taký úsmevnejší zážitok, ale už majú aj podpásové ťahy. Keď ma raz obkľúčili a nedovolili mi aj napriek slušným prosbám, viacnásobným, prejsť ku dverám, tak jedna novinárka držala moju asistentku za nohu, aby mi nemohla otvoriť dvere. To už čo bolo? Lesbický harašment, či čo? Ďakujem za slovo.
Číž, Miroslav, podpredseda NR SR (2015-12-21):
Faktické poznámky páni poslanci: Hlina, Lipšic, Martvoň. Pokiaľ je to všetko, uzatváram možnosť prihlásiť sa s faktickou poznámkou. Slovo má pán poslanec Hlina.
Laššáková, Jana, podpredsedníčka NR SR (2013-09-13):
Pán poslanec Fronc, nie je reakcia. Nech sa páči, pani poslankyňa Žitňanská.
Szőllős, Ján, poslanec NR SR (2023-03-22):
Ja mám len otázku možno aj na kolegu predkladateľa, ale možno aj na pána Holého, prečo takáto rozsiahla novela viacerých zákonov, až desať alebo viac, nie je vládna a neprešla normálnym medzirezortným pripomienkovým konaním. Bodka.
Laššáková, Jana, podpredsedníčka NR SR (2012-11-07):
Nech sa páči, pán spravodajca, zaujmite miesto určené pre spravodajcov. Vyhlasujem rozpravu, otváram rozpravu. Do rozpravy som nedostala žiadnu písomnú prihlášku. Pýtam sa, či sa niekto chce prihlásiť do rozpravy ústne? Pán poslanec Přidal, nech sa páči. Končím možnosť prihlásiť sa do rozpravy ústne.
Bugár, Béla, podpredseda NR SR (2018-06-21):
Pán spravodajca, chce zaujať stanovisko? Ďakujem pekne. Prerušujem rokovanie o tomto bode programu. Pokračujeme prvým čítaním o návrhu skupiny poslancov na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov a ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov, tlač 958. Dávam teraz slovo pánovi poslancovi Feckovi, nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov a ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov , tlač 958.)
Jurinová, Erika, podpredsedníčka NR SR (2014-12-03):
Ďakujem pekne. Pán minister, veď vlastne my by sme vám mali zablahoželať a aj vám blahoželáme k takémuto rozpočtu. Len naozaj, pri tých pozitívach, ktoré ste vymenovali, mi veľmi chýba zmienka o tom, prečo je krátený rozpočet, ktorý sa venuje rodinným politikám, o 29 miliónov. Ja viem, na výbore mi bolo povedané, že či nepoznám demografický vývoj na Slovensku, že proste keď je menej detí, tak menej financií, že, chvalabohu, vlastne by som to tak mohla brať. Ale to nesvedčí o tom, že, to nesvedčí o tom, že vláda je pripravená práve čeliť takémuto problému, demografickému problému. Pre mňa to, že znižujete financie v kapitole podpory rodiny o 29 mil., znamená, že vy nemáte pripravené žiadne politiky na podporu rodín. Dalo by sa zopakovať možno všetko to, čo povedal aj pán poslanec Brocka, ale teda z tohto mi až behá mráz po chrbte, že tak ako som povedala vo svojom vystúpení k návrhu rozpočtu, že asi ťažko budete vysvetľovať mamičkám, že viete čo, teraz si nekupujte tieto plienky a radšej si ani neplánujte ďalšie dieťa, lebo máme menej na túto kapitolu pripravené, že z toho mi je smutno. A tiež hovorili ste o navýšení sumy na sociálne služby, veľmi ma to teší, ale prídem ešte s pozmeňovákom, ktorým ešte navýšim sumu na práve na sociálne služby. Zaregistrovala som, že ste mali alebo teda že asociácia poskytovateľov mala konferenciu a tam sa načrtlo alebo pani generálna riaditeľka načrtla, že už sa uvažuje o zmene financovania. No o tejto zmene sa debatuje už veľmi dlho a som veľmi rada alebo budem veľmi rada, ak naozaj tento rok prebehne to ukotvenie celej témy sociálnych služieb, poskytovania sociálnych služieb a nájde sa správny spôsob financovania. Ďakujem.
Bugár Béla, podpredseda NR SR (2017-03-21):
Nech sa páči, prezentujme sa a hlasujme. (Hlasovanie.) Prítomných 148 poslancov, za 82, proti 50, 16 sa zdržali hlasovania. Konštatujem, že prezidentom vrátený návrh zákona po opätovnom prerokovaní sme schválili. Teraz pristúpime k hlasovaniu v druhom čítaní o zákone zo 14. februára 2017, ktorým sa dopĺňa zákon č. 282/2002 Z. z., ktorým sa upravujú niektoré podmienky držania psov, vrátenom prezidentom Slovenskej republiky na opätovné prerokovanie (tlač 448), spoločný spravodajca je pán poslanec Fecko. Nech sa páči, máte slovo. (Hlasovanie o zákone zo 14. februára 2017, ktorým sa dopĺňa zákon č. 282/2002 Z. z., ktorým sa upravujú niektoré podmienky držania psov v znení neskorších predpisov a ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov, vrátenom prezidentom Slovenskej republiky na opätovné prerokovanie Národnou radou , tlač 448.)
Viskupič, Jozef, poslanec NR SR (2015-12-02):
Ďakujem. Necítim sa dobre v debate, ktoré, z východiska má v sebe obsiahnuté prvky osobné alebo možné ad hominem, čiže keď uplatňujeme personálnu právomoc, personálno-nominačnú právomoc tohto parlamentu, a úplne zle sa cítim, ak túto personálnu právomoc pléna parlamentu uplatňujeme proti vlastným kolegom, ktorí tu sedia. Tým, čo si rozprával, predpokladám, že bola absolútna snaha sa držať témy, a jedna z tých tém bola osvetlenie tej historickej, politickej pamäti a mňa to zarazilo, pretože ’96. rok, ktorý sa analogicky dá porovnať s tým, čo tu máme teraz, je ohľadom nominácie ľudí z jedného politického spektra, je jeden fakt, druhý je, že momentálnou z hľadiska toho ideologického a politického zápasu sa aj pri týchto faktických poznámkach v podstate rozpráva kolega s kolegom v rámci politického boja, čo sa po tejto voľbe zmení, a ty ako advokát sa, predpokladám, budeš do budúcna baviť z inej mocenskej štruktúry a to bude sudca Ústavného súdu. Myslím si, že nie je to dobré, je úplne jedno, ako sa cítime v tejto debate, a myslím si, že mohlo by zaznieť, že toto nezohráva a nesvedčí o celkom tom najtransparentnejšom možnom systéme, ktorý by mal klásť predpoklady na vykonanie personálnych nominácií z pléna parlamentu a ľudí pochádzajúcich z politiky.
Grendel, Gábor, poslanec NR SR (2017-04-06):
Ďakujem pekne, pán predsedajúci. Dajte, prosím, hlasovať o tom, že Národná rada berie uvedenú správu na vedomie.
Kremský, Peter, poslanec NR SR (2021-05-28):
Pán Mazurek, úplne sa s vami zhodnem v tom, že naozaj Jožo je Jožo, Igor je Igor a Miňo je Miňo. Ako vždy, ukázali ste opäť, že vám chýbajú základné ekonomické znalosti, a to nahrádzate hlučnosťou a krikom. Nerozlišujete medzi tým, čo je účtovná položka v rozpočte, a medzi tým, čo je hotovostný výdavok v rozpočte. A nebudem vám to odtiaľto vysvetľovať, skúste si to naštudovať. Ale chcem vám povedať jasne veľmi dôležitú vec, neklamte ľudí, že ceny zvyšuje vláda alebo Matovič. Ceny... (Reakcia z pléna a zaznievanie gongu.) Ja som vám do reči neskákal, buďte aspoň slušný. Budete mať faktickú na odpoveď, tak, prosím vás, správajte sa ako človek, nie ako dieťa z materskej školy. Takže skúste sa zamyslieť nad tým, že prečo sa ceny zvyšujú, asi preto, že ľudia viac nakupujú a že stúpajú suroviny, a myslím si, že ak tu budete šíriť takéto nezmysly a poplašné správy, tak asi sa budú zvyšovať aj vaším pričinením.
Danko, Andrej, predseda NR SR (2019-02-12):
Prosím, prezentujme sa a hlasujme. (Hlasovanie.) Prítomných 133 poslancov, za 57, proti 18, zdržalo sa 58. Konštatujem, že Národná rada sa uzniesla, že nebudeme pokračovať v rokovaní o návrhu zákona. Ďalej prosím povereného člena výboru pre zdravotníctvo poslanca Alana Suchánka, aby uviedol hlasovanie v prvom čítaní o návrhu poslancov Beblavého a Petrík na vydanie zákona, ktorým sa mení zákon č. 580/2004 Z. z. o zdravotnom poistení, tlač 1275, bod 65 schváleného programu. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Miroslava Beblavého a Simony Petrík na vydanie zákona, ktorým sa mení zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov , tlač 1275.)
B. Bugár, podpredseda NR SR: (2004-06-18):
Pristúpime teraz k ďalšiemu prvému čítaniu o návrhu Výboru Národnej rady Slovenskej republiky pre životné prostredie a ochranu prírody na vydanie zákona o Environmentálnom  fonde a o zmene a doplnení niektorých zákonov (tlač 730). Návrh na jeho pridelenie výborom máte v tlači 745. Dávam slovo poslancovi Lászlóovi Kötelesovi, aby z poverenia výboru návrh uviedol. Nech sa páči, pán poslanec.
Kaliňák, Erik, poslanec NR SR (2024-01-12):
Ďakujem pekne. Pani Kolíková, ja sa vám chcem iba poďakovať za to, že ste opäť dali jasný dôkaz toho, čo tu tvrdíme posledné tri roky vášho vládnutia. Dúfam, že to tentokrát počuli aj novinári, ktorí sedia nad nami, lebo ste povedali takú vetu, že keď dôjde nová vláda a bude chcieť opäť otvoriť korupčné, korupčné správanie predchádzajúcej vlády, to znamená opäť ste potvrdili to, čo tu tvrdíme od začiatku, že vy ste došli a namiesto toho, aby ste vládli, ste sa stali hlavným orgánom činným v trestnom konaní a ste vyšetrovali korupciu. Pamätáme si pexeso pani Remišovej. To znamená, ministerka spravodlivosti opäť priamo v pléne Národnej rady potvrdila, že vláda, keď dôjde pravicová vláda k moci, jediné, čo ich zaujíma, je riešiť a trestnoprávne riešiť a kriminalizovať bývalú vládu alebo v tom momente opozíciu. Ďakujem veľmi pekne, že ste to opäť raz potvrdili.
Dostál, Ondrej, poslanec NR SR (2019-09-25):
Ďakujem za faktickú, pán poslanec Marosz. No tak ja budem pokračovať v tom pozitívnom duchu. Ja verím, že hoci na poslednú chvíľu, tak aj vládna koalícia sa dokáže pripraviť a dokáže, dokáže si vybrať z tých ponúkaných mien. Napokon väčšina z tých mien sa objavila už v predchádzajúcich voľbách, čiže väčšina poslancov, ktorí túto tému sledujú a majú na ňu nejaký názor, určite má názor aj na väčšinu uchádzačov, ktorí sa, ktorí sa opakovane hlásia do voľby kandidátov na ústavných, na ústavných sudcov, a o tých štyroch nových tiež si mohli na základe vypočúvania, na základe tých informácií vytvoriť svoj názor. A ja som presvedčený, že už aj väčšine vládnej koalície nie je príjemné, že sa to, že sa to tak naťahuje a že nie sme, nie sme schopní ako parlament zvoliť, zvoliť chýbajúcich ústavných sudcov. Možno to naozaj bolo komplikované, keď bolo treba naraz voliť osemnástich. Teraz budeme voliť iba štyroch. To už je také číslo, na ktorom by pri počte ponúkaných kandidátov, a teda uchádzačov a ich rôznorodosti nemal byť žiadny problém, aby sme sa zhodli a aby sa parlamentná väčšina zhodla na štyroch takých, ktorí budú aj zvolení za kandidátov. Takže rád by som veril, že toto je naozaj posledná voľba.
Lipšic, Daniel, poslanec NR SR (2015-04-16):
Ďakujem. Ja som nehovoril v úvode o zlepenci oligarchov náhodou. Poviem citát: „Videl som aj kópiu zmluvy, ktorá je veľmi podobná zmluve medzi Blaškom a Flašíkom, čo sa objavila v médiách. Je to dohoda medzi Ficom a skupinou piatich sponzorov, ktorých zastupuje veľmi vplyvný podnikateľ. V zmluve sú títo sponzori označení ako sympatizanti jedna až päť. Má päť strán a je notársky overená.“ Toto je autentický výrok spoluzakladateľa SMER-u Bohumila Hanzela. Keď bola polícii predložená zmluva medzi Blaškom a Flašíkom, jej originál, začalo sa trestné stíhanie, o dva týždne na to prokurátor Kováčik trestné stíhanie zastavuje. V spise Gorila, citujem: „Haščák vymenúva päť akcionárov SMER-u, Juraj Široký, Vladimír Poór, Fedor Flašík, Jozef Brhel a Ivan Kiňo.“ Keď požiadali vyšetrovatelia zbaviť mlčanlivosti príslušníkov SIS prezidenta, aby sa overila autentičnosť Gorily, prokurátor Kováčik vzal návrh späť, aby nemohli byť vypočutí. Za kým išiel premiér Fico, aby vyšetroval kauzu Váhostav? Za prokurátorom Kováčikom. Ešte stále vám do nedopína? Stále vám to nedopína? Je to organizovaný podvod. A opakujem ešte raz, Váhostav má aktíva prevyšujúce záväzky, prevyšujúce záväzky podľa účtovnej závierky. Prečo chcete, aby sa ľudia poskladali na zaplatenie dlhov Váhostavu, aby to neurobil Juraj Široký? Práve preto, čo hovoril Bohumil Hanzel a čo hovorila Gorila, pretože Juraj Široký stál pri založení vašej strany a ďalší. Vznikli ste ako akciová spoločnosť, a tak sa aj správate.
Galek, Karol, poslanec NR SR (2019-09-19):
Spravodajca áno. Tak si to skúsme teda zhrnúť. Ušetríme čas na staniciach technickej kontroly, kde naozaj je to niekedy veľmi, veľmi preplnené tými motoristami, ktorí tam čakajú v tej rade. Dlhé čakačky máme aj na tie samotné úkony. Ušetríme peniaze. Miro hovoril o troch eurách. Tri eurá sa môže zdať málo, ale tri eurá k trom eurám, ono sa to naskladá. A ešte by som dovolil si upriamiť pozornosť na jednu opäť tú istú okolnosť, ktorú som uviedol pri tom predošlom zákone, a to je ekológia. Z čoho sú vyrobené tie maličké nálepky? No z fólie, z plastu. Z čoho je tá, to lepidlo? Veď to je čistá chémia. Takže naozaj opäť síce maličký zásah, maličká záležitosť, ale jednoducho opäť sa bavíme v tomto prípade aj o tom, že tento návrh zákona má aj ekologický aspekt. Koniec koncov koľko razy sa mi stalo, ja som prišiel na tú stanicu technickej kontroly, zlepili mi to, chlapík to pokrčil, tak to hodil na zem. Čiže naozaj hľaďme, hľaďme troška aj na to životné prostredie, ku ktorému aj tento zákon vie veľmi pozitívne, veľmi, troška prispieť tou svojou troškou. Opäť jednoduchá zmena, jednoduchý návrh zákona, s ktorým by naozaj nikto nemal mať žiaden problém. Koniec koncov vidno to aj v tej rozprave, že nikto sa k tomu nevyjadruje, takže asi všetci s tým súhlasia. Tak ďakujem. Aha, ten zákon je zákon o objektívnej zodpovednosti, to, čo zabudol povedať.
Michelko, Roman, poslanec NR SR (2024-02-15):
Ďakujem za slovo. No, tento návrh zákona neni žiadna konšpirácia, je to úplne jednoduchý, jasný, transparentný zákon, ktorý má jediný cieľ. V prípade, ak súkromník má kultúrnu pamiatku a nemá ďalej záujem do nej investovať alebo ďalej ju zveľaďovať, pretože, samozrejme, takéto pamiatky majú veľa obmedzení pre vlastníkov, tak má predkupné právo štát. Problém je v tom, že keď teda súkromník navrhne štátu takúto pamiatku, tak dneska je lehota v zákone 30 dní a minister kultúry musí, je pod časovým stresom a tlakom a hľadá niekde v rezorte peniaze na odkúpenie tejto pamiatky, rokuje s ministrom financií, hľadá všade možne. A vlastne cieľom tejto novely je iba to, aby lehota, za ktorú musí nájsť minister kultúry peniaze na odkúpenie pamiatky, sa zvýšila z 30 na 60 dní. Žiadna konšpirácia, žiadni reptiliáni, úplne jednoduchá vec, dáva väčší časový priestor pre to, aby štát si mohol nájsť peniaze na to, aby nejakú dobrú kultúrnu pamiatku alebo kultúrnu pamiatku, na ktorej záleží, získal do štátneho vlastníctva a ďalej ju zveľaďoval, keďže veľakrát sa stáva, že súkromní vlastníci historických alebo teda pamiatkovo chránených budov a objektov jednoducho zlyhávajú, nemajú na to, vykašlali sa na to. Máme veľa veľmi nepríjemných prípadov, kedy súkromní vlastníci naozaj sa správajú k tým pamiatkam macošsky. Ony jednoducho padajú a niekedy je naozaj vo výsostnom záujme štátu, aby sa dostali do štátneho vlastníctva. Čiže jediný zásadný rozdiel, šanca ministra získať peniaze sa presúva alebo rozširuje z 30 na 60 dní. Ďakujem.
Kubánek, Stanislav, poslanec NR SR (2019-10-28):
Pán predsedajúci, dajte, prosím, hlasovať o prvom pozmeňujúcom a doplňujúcom návrhu pána poslanca Kéryho.
Marcinková, Vladimíra, poslankyňa NR SR (2023-12-18):
Ďakujem pekne, pán predsedajúci, ja vidím, že už je tu viac koaličných kolegov, tak možno by sme mohli znova vyskúšať ich presvedčiť o tom, aby sme rokovali konečne o rozpočte, o ktorom počas víkendu viackrát sa nechali počuť, že je ich prioritou rokovať. Navrhujem preto, aby sme všeobecným súhlasom si odsúhlasili, že pokračujeme rokovaním o rozpočte a tento bod prerušíme. Ďakujem. (Reakcie z pléna.) Prerušíme.
Laššáková, Jana, podpredsedníčka NR SR (2015-04-17):
Na vystúpenie pána poslanca s faktickými osem pánov poslancov, posledný pán poslanec Martvoň. Pani poslankyňa Nachtmannová aj vy? No a, dobre, deviata pani poslankyňa, desiaty pán poslanec Blaha. Nie je nikto ďalší? Končím možnosť prihlásiť sa s faktickými poznámkami. Posledný je pán poslanec Blaha. Nech sa páči, pán poslanec Matovič.
Hlina, Alojz, poslanec NR SR (2024-10-02):
Ďakujem pekne. Ticho, počujete to ticho zo strany bánk? Všímate si, že nikto nič. Prichádzame naozaj so zásadnými zmenami v ekonomickom priestore, počuli ste niekde nejakú, niečo z banky, žeby sa niekto ozval? Vedia prečo. Vedia, že keby to už dnes prešlo, a čo je taký vlastne paradox a zároveň také avízo na moje večerné vystúpenie, predpokladám, že pôjdem večer, pán minister, vysvetlím vám to, vysvetlím vám to, že s čím ste ako socialisti prišli. Vy idete od každého občana z tejto krajiny vyzbierať po euríčku, po centíkoch a bankám idete prihrať, hrubý môj odhad je 1,5 mld. eur. Vysvetlím vám ako, pán minister, by ste neverili, a ja si dokonca myslím, že vy ste to ani nevedeli, preto je vám to potrebné vám to vysvetliť. A verte, že nepreháňam, verte, že nepreháňam, a verte, že preto sú tie banky ticho. A čoraz viac sa mi zbiera, čo si zbieram dáta, dáta si k tomu zbieram a presne viem, ako to dopadne. A naozaj bude to prekvapivé, tak prípadne, neviem, či tu vtedy budete, keď budem mať to vystúpenie, ale robím si malé avízo na to, že čo robí socialistická vláda. Vláda Roberta Fica, ktorý v kancelárii mal Jánošíka, ktorý vraj bohatým bral a chudobným dával, kdežto dnešní karpatskí socialisti chudobným berú a tým, čo majú dosť, idú pridať. Naozaj, pán minister, by ste neverili, ale je to tak, ako hovorím.
F. Mikloško, poslanec: (2006-12-08):
Čiže chcel by som nato upozorniť túto vládu, aby tuná bola, ak jej ide o blaho tejto krajiny, zvlášť pozorná. A chcem povedať aj kolegom z SNS, kolegyni poslankyni, ak na všetky pamiatky dáme 80 mil. korún, na obrovské bohatstvo pamiatok, ktoré je na Slovensku, a Matici slovenskej dáme 40 mil., prosím, nech sa páči, veď ja Matici doprajem, ale želal by som si, pretože to sú peniaze všetkých daňových poplatníkov, aby Matica povedala presne, na čo ich chce minúť, pretože neželám si, aby Matica tieto peniaze prejedla. Čiže bol by som veľmi rád, keby týchto 40 mil., ktoré SNS vydobyla, aby sme vedeli, na aké konkrétne projekty ich Matica použije, pretože len tak ich dávať, lebo Matica je Matica, prepáčte, až taký vlastenec nie som. Ďakujem. (Potlesk.)
Dolinková, Zuzana, ministerka zdravotníctva SR (2024-06-11):
Ďakujem veľmi pekne. Vážený pán predsedajúci, vážené panie poslankyne, vážení páni poslanci, na rokovanie Národnej rady Slovenskej republiky predkladá Ministerstvo zdravotníctva Slovenskej republiky návrh zákona, ktorým sa mení a dopĺňa zákon č. 2/2005 o posudzovaní a kontrole hluku vo vonkajšom prostredí a o zmene zákona Národnej rady Slovenskej republiky č. 272/1994 o ochrane zdravia ľudí v znení neskorších predpisov. Návrhom zákona sa vykoná zosúladenie s európskou legislatívou a predĺži sa obdobie na vypracovanie a predloženie akčných plánov v štvrtom mapovanom kole z doposiaľ uvedeného jedného roka na lehotu takmer dvoch rokov po vypracovaní a následnom odovzdaní strategických hlukových máp. Vážený pán podpredseda, vážené panie poslankyne, vážení páni poslanci, dovoľujem si vás požiadať o prerokovanie a následnú podporu predloženého návrhu zákona. Ďakujem veľmi pekne.
Kuriak, Milan, poslanec NR SR (2023-06-13):
Ďakujem za slovo. Pán minister, ale aj pán premiér a aj ostatní členovia vlády, v preambule na začiatku už v druhej vete uvádzate, „krajina a spoločnosť nie je primerane pripravená na zmeny súvisiace so starnutím populácie, obyvateľstva“. Vy, pán minister, ste v rozprave spomenuli, že musíme konať. Áno, máte pravdu a ja plne s vami súhlasím. Naozaj musíme konať a hlavne a hlavne, čo sa týka tohto problému, ktorý ste spomenuli na začiatku preambuly vášho programového vyhlásenia vlády. So starnutím populácie musíme niečo robiť. A ako tu už bolo spomenuté od viacerých kolegov, že naozaj toto môže vyriešiť iba prorodinná politika. Ja som si narýchlo prečítal programové vyhlásenie vlády. Dostal som ho včera 14.33 h z finančného výboru. Tak nejak do hĺbky som nemal čas, ale ja som tam nevidel, nevidel som nejaké konkrétne riešenie pomoci rodinám, podpory, podpory pôrodnosti, podpory práve rodinám s deťmi. Aj ste prejavili, pán premiér, že ste nepristali na podmienku Igora Matoviča a hnutia OĽANO, aby, aby sme mohli podporiť vládu a programové vyhlásenie, aby ste, aby ste dali súhlas a... čo sa týka rodinného balíčka, to ste nedokázali. Takže ja, ja vnímam túto vládu, prepáčte za úprimnosť, ale že vy asi moc prorodinná vláda nebudete a z toho bude sa vytešovať, ako tu pani Cigániková sa krátko prejavila, vaši... (Prerušenie vystúpenia časomerom.)
Šimkovičová, Martina, ministerka kultúry SR (2023-12-14):
Aha, dobre.
Hrušovský, Pavol, podpredseda NR SR (2010-12-02):
Hlasujeme, páni poslanci, o návrhu vrátiť zákon navrhovateľovi na dopracovanie. (Hlasovanie.) 142 prítomných, 62 za, 78 proti, 2 nehlasovali. Návrh sme neschválili. Prosím, ďalší návrh.
M. Číž, podpredseda NR SR: (2009-10-28):
(Hlasovanie.) Prítomných 135 poslancov, za 82 poslancov, zdržalo sa 53. Konštatujem, že sme schválili vládny návrh novely zákona o ochranných známkach . Ďakujem, spravodajkyni. Teraz budeme hlasovať v druhom čítaní o vládnom návrhu zákona o dráhach a o zmene a doplnení niektorých zákonov (tlač 1150). Spoločným spravodajcom je člen výboru pre hospodársku politiku opäť pán poslanec Peter Pelegrini. Prosím ho, aby hlasovanie uvádzal.
Hort, Milan, podpredseda NR SR (2011-05-18):
Ďalej s faktickou poznámkou vystúpi pán poslanec Ľudovít Jurčík, nech sa páči.
Kotleba, Marian, poslanec NR SR (2017-04-05):
Pán kolega Žarnay, vy ste síce učiteľ, ja som tiež, ale tá vaša argumentácia bola taká zvláštna. Ani tak, ani tak. Ani za, ani proti, polovica za, potom zrazu ste to zhrnuli, že je to slabé a nie je to dobré, aby ste to podporili. Neviem, neviem. Zdá sa mi, zdá sa mi, akoby to bolo len z princípu, že jednoducho, možno nie je to od vás, tak to nepodporíte. Ale tá argumentácia bola naozaj slabá. My nie sme v tejto veci zaujatí ani za, ani proti nejako presvedčene už teraz. Ale skôr by som povedal, že ma presvedčil príspevok predkladateľa ako ten váš, ktorý ste zhrnuli ako negatívny. Ďakujem.
Taraba, Tomáš, poslanec NR SR (2021-04-30):
Ďakujem za slovo. To, čo je také úsmevné na tomto programovom vyhlásení vlády, že okrem toho, že to je to, ktoré sme tu čítali pred rokom, tak my už sme za ten rok úplne niekde inde, pretože všetky tie prehlásenia sa ukazujú byť ako veľmi smiešne, čo sa týka cieľov, čo sa týka skúseností ľudí s touto vládou, ktorá je presne tá istá, len došlo tam ku kozmetickej zmene. Tak napríklad máme tu ministra poľnohospodárstva, ktorý je tak úspešný, že pred chvíľou vyšla tlačová správa, kde poľnohospodári mu odkazujú, že nech už nebojuje tak, ako bojoval doteraz, pretože nevybojoval ani euro. Ako jeden z mála štátov, teda jediný štát, ktorý z plánu obnovy svojim poľnohospodárom nevie dať ani jedno jediné euro. A v programovom vyhlásení vlády, čuduj sa svete, tam sú také vzletné reči o tom, ako budeme potravinovú sebestačnosť budovať. Pán premiér samotný povedal, že musíme zvýšiť teraz pridanú hodnotu v poľnohospodárskom sektore. No len ako to urobiť, keď do investícií ide jedna veľká nula?
Lackovič, Marek, poslanec NR SR (2023-11-15):
Ďakujem pekne. Veľmi pekne ďakujem za také celkom zdvorilostné faktické poznámky, len dve veci rýchle. Pán kolega Ferenčák, ten intra- a extravilán nebude fungovať, lebo nie sú dobre scelené parcely v rámci katastra na Slovensku, čiže to treba úplne inak sprecizovať, pretože extravilán vám dneska niekedy začína desať metrov pomaly od nejakého centra v mnohých mestách, samosprávach po Slovensku, čiže toto nebude fungovať. Deliť to na intravilán, extravilán, treba, treba ešte prepracovať. A druhá vec, na sekundu k tým výjazdovým rokovaniam. Tie vaše slová beriem ako takú hodenú rukavicu, že by sme možno jedno z prvých teda mohli uskutočniť na opozičnej pôde, keď to myslíte tak vážne a úprimne, a vtedy možno aj uveríme, že to teda takto bude nejako dobre fungovať. Čiže ja navrhujem, že možno jedno z tých prvých by sa mohlo uskutočniť u nás hneď po Novom roku a budeme teda veľmi radi veriť tomu, že to všetko, čo tvrdíte, aj myslíte vážne. Ďakujem pekne. (Potlesk.)
Blanár, Juraj, podpredseda NR SR (2021-05-03):
Na vaše vystúpenie, pán poslanec, päť faktických poznámok. Ako prvý, pán Miroslav Žiak, nech sa páči.
Richter, Ján, minister práce, sociálnych vecí a rodiny SR (2014-03-27):
Pán poslanec, regionálna samospráva je veľmi dôležitý subjekt pri realizácii systémových opatrení, ktoré súvisia, hlavne k mladým ľuďom, pretože ako zriaďovateľ stredných škôl je veľmi dôležité, aby nastavovala učebné odbory, o ktoré je na trhu záujem. Nie náhodou som pripravil projekt, ktorý je už momentálne v realizácii. A Ústredie práce bude pravidelne štvrťročne poskytovať samosprávnym krajom informácie o reálnych potrebách trhu práce, aby ste podľa toho vedeli správne nastaviť vzdelávanie na príslušný kalendárny školský rok. Sľubujeme si od toho, že by sa mali vzdelávať v prvom rade také odbory, o ktoré je na trhu práce záujem. Takže tá spolupráca s regionálnou samosprávou je a bude aj z hľadiska systémových riešení celkom iste veľmi vážna. Skončil som.
Zmajkovičová, Renáta, podpredsedníčka NR SR (2012-08-08):
Pani poslankyňa Vaľová.
Poliačik, Martin, poslanec NR SR (2012-07-25):
Pán minister, zopakujem len to, čo som povedal včera. Vnímam to, že situáciu dokážete popísať a problémy vidíte tam, kde naozaj sú. Len podľa mňa jeden základný rozdiel je medzi nami dvoma, že tam, kde vy vidíte priestor pre vyriešenie problému zo strany silnej ruky štátu, tak ja ho vidím skôr v ponechaní slobody a vytváraní podmienok takých, aby vzájomná konkurencia jednotlivých škôl vytlačila z každého účastníka to najlepšie, čo sa týka kvality. A myslím si, že tie veci, ktoré hovoríte o súčasnej generácii, niekedy sú tiež len takým zovšeobecnením. Dnešné deti, hovorí sa o nich, že málo čítajú, ale trávia dennodenne niekoľko hodín browsovaním po internete, ktorý je plný textu. To znamená, že oni čítajú v podstate od rána do večera, akurát čítajú iné typy informácií v iných formátoch, ale čítať čítajú stále. A to isté sa týka, to isté sa týka toho presadenia. Oni jednoducho vyrastali mnohí v školskom systéme, ktorý absolútne nebol nastavený na ten trh práce, ktorý dnes máme okolo seba, takže sa nemáme čo diviť, keď vstupujú nepripravení, pretože jednoducho na to, čo ich čaká vo svete, ich v školách nikto nepripravoval. A ak to máme zmeniť, tak súhlasím s tým, že tá zmena musí byť prierezová už od začiatku základných škôl, ale podľa mňa nemá byť nastavená na tom, že štát povie každému, čo má robiť a všetci musia robiť všetko rovnako, ale, a to sa ináč deje pri znovuzavádzaní jednotných štandardov pre vzdelávacie programy na školách, ale mala by sa nechať práve sloboda, aby... (Prerušenie vystúpenia časomerom.)
Csicsai, Gabriel, poslanec NR SR (2013-06-26):
Ja si myslím, že problém je s tým ako dosť obrovský, a nechápem, že prečo sa dívame na teoretických investorov a teoretických kupujúcich majoritných častí ako na niečo zlé. V mnohých prípadoch ide o záchranu niektorých podnikov, lebo už sú v takom stave, v takej kondícii, že buďto dôjde k exekúcii, alebo vôbec a keď sa nájde nejaký investor, tak mnohokrát môže byť odvedený skrz to, lebo, povedzme si na rovinu, poľnohospodárska pôda je základný pracovný prostriedok. To znamená, že bez pôdy kupovať podnik nemá žiadny zmysel. Akonáhle začneme im robiť nejaké naprieky, tak oni si to môžu dvakrát rozmyslieť a oproti tomu, že by mohli ten podnik uzdraviť a tú poľnohospodársku výrobu brať ďalej, najprv dôjde k fatálnej záležitosti, to znamená, že k zrušeniu podniku, potom sa to zase znova rozoberie, každý, čo je na okolí, a potom znova sa začne skladať. Ja to z praxe hovorím, že to, je to, je to veľmi ťažké a myslím, že treba si tento návrh zákona ešte raz premyslieť. Ďakujem.
Grendel, Gábor, podpredseda NR SR (2020-04-22):
Pán poslanec Baránik.
P. Paška, predseda NR SR: (2007-10-18):
(Hlasovanie.) 137 prítomných, 79 za, 57 proti, 1 sa zdržal. Konštatujem, že sme uvedený návrh zákona postúpili do druhého čítania.
Pellegrini, Peter, predseda NR SR (2015-07-01):
Prezentujme sa a hlasujme o skrátení lehoty, o ktorú požiadal pán spravodajca vzhľadom na to, že zazneli dnes pozmeňujúce návrhy v rozprave. (Hlasovanie.) Prítomných 135 poslancov, za hlasovalo 112 poslancov, proti boli 4, zdržalo sa 18, nehlasoval 1. Lehotu sme skrátili.
Blanár, Juraj, podpredseda NR SR (2022-05-04):
Ďakujem. Vyhlasujem všeobecnú rozpravu za uzavretú. Pán minister asi už nebude chcieť záverečné slovo. Pani spravodajkyňa, rovnako nie. Je to prvé čítanie, čiže budeme hlasovať o sedemnástej hodine. Prerušujem rokovanie o tomto bode programu. A budeme pokračovať 32. bodom programu Národnej rady prebiehajúcej, ktorým je prvé čítanie o vládnom návrhu zákona, ktorým sa mení a dopĺňa zákon č. 136/2000 Z. z. o hnojivách v znení neskorších predpisov , parlamentná tlač 970. Návrh na pridelenie výborom je v rozhodnutí 1010. Opäť udeľujem pánovi ministrovi Vlčanovi slovo, aby tento vládny návrh zákona uviedol v snemovni. Nech sa páči.
Blcháč, Ján, poslanec NR SR (2021-05-10):
Ďakujem pekne za slovo. Pán kolega Lehotský, vy ste si tak pospomínali hlavne na dvoch pánov, ktorého, ktorých mená ste vyslovovali so železnou pravidelnosťou, pán Fico, pán Pellegrini, a stále dookola. A spomínali ste si aj na to, že za smrť Jána a Martiny sú určení jasní zodpovední a hlavne tých, ktorých ste pomenovali. Len keby ste si tak spomenuli na ďalšie veci možno, ktoré ste akoby opomenuli. Chcem sa spýtať, či si spomínate, kto to vlastne rozviazal ruky tej polícii, ktorá už od roku 2019 začala, ešte možno aj skôr, pripravovať veci, ktoré sa následne stali. Viete, kedy bola zadržaná vami spomínaná pani Janovská? Spomeňte si, to bolo ešte pred tým, než prišla táto vláda k moci. Spomínate si na to, keď po tragickej smrti hrdinu generála Lučanského, ktorý, ako tu bolo povedané, zavieral veľkých mafiánov, ktorí boli hrdlorezi, a keď po jeho smrti sa zavraždil, samovraždil bývalý príslušník SIS pán Böhm, ktorý bol najskôr zavretý, potom bol pustený, zabudli mu zobrať zbrane. Takže to by som vám len chcel pripomenúť a pripomenúť vám ešte jedno, že či si, či máte v podvedomí tú skutočnosť, že viac než 80 % ľudí vyslovuje nedôveru tejto vláde v prieskumoch, čo je úplne jasné, ale aj z praxe to vieme, keď chodíme po teréne. No a úplne na záver. Viete, spomínať len dva subjekty, je málo. „A predsa sa točí“ je taká pieseň od Elánu, možno by bolo dobré si ju... (Prerušenie vystúpenia časomerom.)
R. Madej, poslanec: (2005-01-19):
Predseda Národnej rady Slovenskej republiky svojím rozhodnutím z 30. decembra 2004 pridelil zákon o rodine, vrátený prezidentom Slovenskej republiky na opätovné prerokovanie, týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci a bývanie. Zároveň určil k predmetnému zákonu Ústavnoprávny výbor Národnej rady Slovenskej republiky ako gestorský výbor. Výbory prerokovali predmetný zákon v lehote určenej rozhodnutím predsedu Národnej rady Slovenskej republiky. Ústavnoprávny výbor Národnej rady Slovenskej republiky uznesením č. 724 z 11. januára 2005 odporúčal zákon vrátený prezidentom Slovenskej republiky na opätovné prerokovanie Národnou radou schváliť v znení pripomienok prezidenta republiky, ktoré sú v písomnom vyhotovení informácie. Výbor Národnej rady Slovenskej republiky pre sociálne veci a bývanie uznesením č. 322 z 12. januára 2005 odporúčal zákon vrátený prezidentom Slovenskej republiky na opätovné prerokovanie Národnou radou schváliť v pôvodnom znení. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Gestorský výbor rokoval o stanoviskách výborov, ktorým bol návrh zákona pridelený, na 83. schôdzi 13. januára 2005. Spoločnú správu gestorský výbor neschválil. Uznesením č. 724 poveril spoločného spravodajcu informovať Národnú radu Slovenskej republiky o výsledkoch rokovania výborov. Ešte si dovolím poznamenať, že ako spravodajca navrhujem hlasovať o všetkých troch pozmeňujúcich návrhoch pripomienok pána prezidenta spoločne. Pán predseda, skončil som, prosím, otvorte rozpravu.
Grendel, Gábor, podpredseda NR SR (2021-12-03):
S faktickou poznámkou pani poslankyňa Bittó Cigániková.
Holeva, Viliam, poslanec NR SR (2013-01-30):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie výborom ústavnoprávnemu výboru, výboru pre financie a rozpočet, výboru pre hospodárske záležitosti a výboru pre verejnú správu a regionálny rozvoj a aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a že určené výbory návrh zákona prerokujú v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
P. Paška, predseda NR SR: (2008-11-27):
Budeme teraz pokračovať otázkami na ostatných členov vlády. Prvá otázka je od pána poslanca Branislava Bačíka, je na pani ministerku práce, sociálnych vecí a rodiny pani Vierku Tomanovú a znie: „Vážená pani ministerka, aké zmeny začnú pre občanov platiť v oblasti sociálnych vecí po 1. 1. 2009?“
Žitňanská, Jana, poslankyňa NR SR (2020-03-25):
Ďakujem veľmi pekne, pán predsedajúci, a poprosím všetkých členov a členky výboru pre sociálne veci, aby prišli do rokovacej miestnosti asi o 15 minút. Ďakujem.
Číž, Miroslav, podpredseda NR SR (2014-12-11):
Ďakujem, pán navrhovateľ, za správu. Pani spravodajkyňa, chcete zaujať stanovisko k rozprave? Ďakujem pekne. Kolegyne, kolegovia, prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov na vydanie ústavného zákona, ktorým sa dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z., parlamentná tlač č. 1192, rozhodnutie o pridelení výborom je v rozhodnutí predsedu č. 1199. (Pozn. red.: Predsedajúci uviedol iný návrh zákona, ako bol následne prerokovaný.) Slovo má poslanec Igor Matovič a odôvodní tento návrh zákona za skupinu poslancov. (Rokovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky 
č. 460/1992 Zb. v znení neskorších predpisov , tlač 1206.)
Paška, Pavol, predseda NR SR (2013-05-23):
Pán poslanec, chcete reagovať? (Reakcia poslanca.) Nie. Pán poslanec Matovič do rozpravy.
Ježík, Jozef, poslanec NR SR (2014-06-24):
Vážený pán predseda, vážené pani poslankyne, vážení páni poslanci, dovoľte, aby som podal ako spravodajca informáciu o prerokovaní vládneho návrhu zákona č. 355/2007 Z. z. o ochrane, podpore a rozvoji verejného zdravia, tlač 970a. Predseda Národnej rady Slovenskej republiky pridelil uvedený návrh zákona na prerokovanie: ústavnoprávnemu výboru, výboru pre hospodárske záležitosti, výboru pre sociálne veci a výboru pre zdravotníctvo. Výbory prerokovali návrh zákona v stanovej lehote. Výbor pre sociálne veci súhlasil s návrhom zákona bez pripomienok. Výbor ústavnoprávny a výbor pre hospodárske záležitosti súhlasil s návrhom zákona s pripomienkami a odporučil Národnej rade predložený návrh zákona schváliť. Výbor pre zdravotníctvo neprijal platné uznesenie podľa § 52 ods. 3 a 4 rokovacieho poriadku. Gestorský výbor prerokoval návrh spoločnej správy dňa 24. júna 2014 a neprijal platné uznesenie v zmysle § 52 ods. 4 zákona č. 350/1996 Z. z. Uznesením výboru č. 105 z 13. mája 2014 som bol v súlade s § 80 ods. 2 zákona č. 350/1996 Z. z. určený za spoločného spravodajcu. V štvrtej časti spoločnej správy sú uvedené pozmeňujúce návrhy z jednotlivých výborov. Ako spravodajca výboru budem podávať návrhy na ďalší postup. Navrhujem, aby sa o bodoch 1 až 34 a 36 až 43 hlasovalo spoločne a bod 35 navrhujem vyňať na osobitné hlasovanie. Pán predseda, skončil som, môžete otvoriť rozpravu, do ktorej sa hlásim ako prvý.
Matovič, Igor, poslanec NR SR (2023-01-26):
Bol som zvedavý, čo tu tento skorumpovaný zlodej, ktorý vydal orgány činné v trestnom konaní do rúk bosa nitrianskej mafie, aké teda úžasné vystúpenie tu dá na obhajobu toho, aby mal čím skôr možnosť sa vrátiť k moci. Bola to klasika. Zrejme sa dobre nevyspal, ale pár bludných vecí zaznelo, ale jeden poklad alebo jednu perlu som si poznačil, keď hovorí, citujem: „Ak hovoríte o mafii, tak hovoríte o nás“. Je to krásne priznanie si presne toho, čo ste. Áno, hovoríme o mafii a hovoríme o vás, lebo vydať orgány činné v trestnom konaní do rúk šéfa nitrianskej mafie Norberta Bödöra a o tom už dnes sú aj záznamy z tej známej chaty, kde sa priznávate, kde o vás svedčia desiatky vašich ľudí, čo ste robili, že na objednávku konali orgány činné v trestnom konaní a vy si dovolíte povedať, že nie je nebezpečnejší model, ako likvidovať opozíciu cez OČTK. My nelikvidujeme opozíciu cez OČTK. My sme OČTK len dali slobodu, ktorú vy ste im zobrali, a že OČTK idú po mafii, ktorou ste vy, je ich úlohou a keď niekto pácha zločiny, tak mal by za to znášať aj trest, a preto je veľmi dôležité, aby sme toto obdobie slobodného konania OČTK maximalizovali a zabojovali a zväčšili pravdepodobnosť, že po voľbách sa opäť mafia, to znamená vy, nevrátite k moci. A keď tak strašne hovoríte, ako ste mysleli na rodiny s deťmi, tak ste mysleli tak, že ste im zvyšovali ročne rodinné prídavky o 21 centov. Daňový bonus o 20 centov. My sme zo 44 eur, čo mali rodiny pri vás, zvýšili podporu na dieťa na 200 eur.
Pellegrini, Peter, podpredseda vlády SR pre investície a informatizáciu (2017-05-18):
Ďakujem veľmi pekne, pán podpredseda. Vážené panie poslankyne, vážení poslanci, vážení členovia vlády, dovoľte mi, aby som z poverenia predsedu vlády a podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomný je dnes minister školstva, vedy, výskumu a športu pán Peter Plavčan, ktorý je na zahraničnej služobnej ceste, zastupuje ho minister dopravy a výstavby pán minister Érsek. Podpredsedníčku vlády a ministerku spravodlivosti Luciu Žitňanskú v rámci jej neprítomnosti nezastupuje nik, nakoľko nie sú na ňu otázky. Neprítomný je aj minister zdravotníctva Tomáš Drucker, ktorý má neodkladné pracovné povinnosti, ale nie sú naňho žiadne otázky. Minister hospodárstva Peter Žiga takisto neprítomný, ale bez otázok na dnešnej hodine otázok. A pani ministerka pôdohospodárstva, rozvoja vidieka Gabriela Matečná, ako aj pán minister obrany Gajdoš, pretože nie sú na nich žiadne otázky a majú svoje pracovné povinnosti. Ďakujem pekne.
Žiga, Peter, podpredseda NR SR (2024-09-26):
Pán poslanec Čaučík.
Blanár, Juraj, podpredseda NR SR (2022-10-06):
Pani poslankyňa, môžete reagovať na faktickú poznámku.
Sulík, Richard, predseda NR SR (2011-05-26):
Pán poslanec Čaplovič reaguje na faktické poznámky.
V. Veteška, podpredseda NR SR: (2005-06-30):
Pristúpime k rokovaniu o návrhu štátneho záverečného účtu Slovenskej republiky za rok 2004 . Návrh ste dostali ako tlač 1184. Stanovisko výborov, spoločnú správu ako 1184a a stanovisko Najvyššieho kontrolného úradu ste dostali ako tlač 1188. Pán minister, prosím pána ministra Prokopoviča, aby uviedol tento dokument.
Pčolinský, Peter, podpredseda NR SR (2022-11-15):
Teraz v rozprave vystúpi pán poslanec Miroslav Suja.
Krajčí, Marek, poslanec NR SR (2021-12-10):
Pán predseda, prosím, dajte hlasovať aj o bode 21, ktorý je obsiahnutý v mojom pozmeňovacom návrhu.
Laššáková, Jana, podpredsedníčka NR SR (2013-09-05):
Takže, pani podpredsedníčka, chcete, aby sa hlasovalo o tom, že nie ste spokojná s odpoveďou?
Dostál, Ondrej, poslanec NR SR (2023-05-24):
Ďakujem, pán podpredseda. Ja by som nadviazal na ten záver vystúpenia pani poslankyne Bittó Cigánikovej a mňa by teda to tiež zaujímalo, prečo majú niektorí poslanci problém s tou medikamentóznou formou liečby, lebo úplne rozumiem tej debate, že či, dokonca či majú byť interrupcie legálne, alebo nemajú byť legálne. Ak nemajú byť legálne, tak za akých podmienok čo vieme urobiť pre to, aby ich, aby ich bolo menej. Ale sme v nejakom stave, že interrupcie legálne sú a vyrieši sa v tejto chvíli ich, ich zákaz, tak prečo, ak sú legálne, nemáme umožniť ich vykonávanie formou, ktorá zodpovedá najnovším medicínskym poznatkom a je šetrnejšia voči zdraviu ženy. Neviem, či mi pani poslankyňa Bittó Cigániková ako predkladateľka toho návrhu bude vedieť odpovedať na toto. Skôr by som teda očakával, že kritici, kritici tohto návrhu alebo zavedenia možnosti používania interrupčnej tabletky vystúpia v rozprave, a teda povedia tú základnú výhradu, lebo, opakujem, a teda to povedala aj pani poslankyňa Bittó Cigániková, že v situácii, tu neriešime situáciu, či má byť legálna, alebo nemá byť legálna, ale či budeme, pripustíme, ak už je legálna, či ju pripustíme iba vo forme, ktorá je voči zdraviu ženy menej šetrná, alebo umožníme aj to, aby sa vykonávala spôsobom, ktorý je voči zdraviu ženy ohľaduplnejší.
Grendel, Gábor, podpredseda NR SR (2022-02-03):
Akokoľvek.
Kollár, Boris, predseda NR SR (2020-07-14):
Pán poslanec, podľa nariadenia hlavného hygienika máme mať rúška, áno? V prípade, že máme dva metre odstup, tak ich nemusíme mať. To znamená, že keď vysuniete pána poslanca, tak si ho môžete dať dole, ale budete prskať na hlavu vašeho predsediaceho. To znamená, že v každom prípade doporučujem vám mať to rúško ďalej na ústach. My takisto ho máme, takže to je nariadenie hlavného hygienika. (Reakcia z pléna.) Áno, zjavne ste chceli upozorniť na pána Kotlebu a na ĽSNS, tak ale potom sa prihláste a konkrétne to pomenujte. (Reakcie z pléna. Zaznievanie gongu.)
P. Hrušovský, podpredseda NR SR: (2002-02-21):
Š. Šlachta, poslanec: Vážený pán predsedajúci, vážený pán minister, vážení hostia, vážení kolegovia a kolegyne, dovoľte mi predložiť návrh na hlasovanie. V prvom rade by som chcel spomenúť, že odznelo 19 vystúpení v rozprave, pánov poslancov, ktorí predložili 154 pozmeňujúcich návrhov. Hlasovanie navrhujem takto: ako prvé budeme hlasovať o návrhoch viacerých pánov poslancov, Kandráča, pána poslanca Šťastného, o návrhu na prerušenie rokovania o tomto zákone, ďalej budeme hlasovať o bodoch zo spoločnej správy v piatich blokoch a potom by sme hlasovali o návrhoch jednotlivých pánov poslancov z rozpravy.
Drábiková, Lucia, poslankyňa NR SR (2020-11-03):
Neviem ako vy, ja som sa na základnej škole aj na gymnáziu počas dejepisu mala možnosť celkom podrobne oboznámiť s Mníchovskou dohodou a súhlasím s tým, že treba, treba takéto etapy v dejinách a takéto udalosti pripomínať. Na druhej strane uvažujem nad tým, že ako si to predstavujete? Budeme vyhlasovať každý rok deň národného smútku? Mne sa zdá postaviť takto nejaký štátny sviatok alebo pamätný deň, zdá sa mi v tom také riziko podnecovania hnevu a nenávisti voči štátom, ktoré urobili toto rozhodnutie na základe úmyselného podvodného konania zo strany Nemecka. Áno, bolo takéto rozhodnutie, bola to zrada, s tým súhlasím. Na druhej strane neviem, či je dobré takýmto spôsobom podnecovať tento hnev voči štátom, ktoré vedú teraz úplne iní ľudia, a myslím si, že aj historicky bola táto Mníchovská dohoda veľmi jasne vyhodnotená ako protiprávna a ako nesprávna. Takže ja súhlasím s tým, že určite by sa to mali deti učiť. Predpokladám, že je to stále v osnovách a veľmi podporujem kvalitnú výučbu dejepisu, aby sme sa poučili. Takisto súhlasím s tým, že v rámci geopolitiky nikdy nemôžme absolútne niekomu dôverovať, ale práve nato sú tu aj štátne dohody a napríklad Európska únia, ktorej sme súčasťou. Takže ja by som tento návrh zákona nepodporila a nemyslím si, že by to bolo nejaké, nejaký súhlas s touto Mníchovskou dohodou. Ďakujem.
Hrnčiar, Andrej, podpredseda NR SR (2018-03-26):
Už je ticho z vlastnej vôle.
M. Číž, podpredseda NR SR: (2006-10-19):
Vážené kolegyne, kolegovia, ako otázka č. 9 bola vyžrebovaná otázka, ktorú položila pani poslankyňa Edita Angyalová ministrovi dopravy, pôšt a telekomunikácií Slovenskej republiky Ľubomírovi Vážnemu. Zisťujem, že pani Angyalová nie je prítomná v sále. Tak otázku preskočíme. Ako desiata bola predložená otázka pani poslankyne Jany Laššákovej, a to ministrovi hospodárstva Slovenskej republiky pánovi Jahnátkovi.  Čiže odpovedať zaňho bude uvedený zástupca a otázka znie: „Vážený pán minister, medzi slovenskými elektroenergetikmi pulzuje myšlienka postaviť nové slovenské elektrárne. Je to utópia, alebo racionálne východisko?“ Nech sa páči, pán minister, poprosím oznámiť ukončenie odpovede.
Bugár, Béla, podpredseda NR SR (2019-11-26):
Pán poslanec Marosz.
Richter, Ján, poslanec NR SR (2021-06-22):
Ďakujem pekne za slovo. Pán poslanec Erik, ja si myslím, že z toho, čo si povedal, sa isté veci možno zopakovali, ktoré sme hovorili predtým, ale je tu jedna nová skutočnosť a to je novela novely. Pokus – omyl. Ale, chvalabohu, že tu je. To tu bolo predtým povedané, pretože si myslím, že bola nevyhnutná, áno, a potvrdzujem, že potom tu bolo diskutované a veľmi vážne hovorené. Pán minister síce povedal, že on to zhodnotí a opraví, len pýtam sa, dokedy budú tie opravy opráv. Ja si osobne myslím, že už aj samotní predstavitelia koalície si uvedomujú, že pri týchto zmenách za každú cenu zmeniť to, čo predchádzajúca vláda alebo parlament prijali, škodia sami sebe aj volebne, ale čo je horšie, ľuďom, ktorí si to nezaslúžili, a hlavne rodinám, ktoré majú problémy. Terajšie stanovisko ZMOS-u, áno, po tých problémoch jednoznačne proti zrušeniu tých obedov zdarma, pretože vytvorili si podmienky, dobudovali kuchyne, DKP, taniere a všetko, čo s tým súvisí, úrady práce im preškolili 1 100 zamestnancov, ktorí robia pomocníkov v kuchyniach, a štát im platí prostredníctvom projektov mzdy, ktoré s tým súvisia. Pribudlo 25 % viac detí, v čase, keď boli tie obedy zdarma, ale len o 2 % sa zvýšil biologický odpad. To znamená, že toto sú všetko atribúty, ktoré je jednoznačne brať potrebné v úvahu. Každopádne však táto novela je potrebná, a preto chcem deklarovať aj za poslanecký klub SMER – slovenská sociálna demokracia, že tento návrh podporíme.
Tkáčová, Jarmila, poslankyňa NR SR (2011-02-08):
Ďakujem, pán predsedajúci. Budem veľmi stručná. Navrhujem, aby sme na osobitné hlasovanie vybrali body 1 a 4, pretože schválením bodu 1 nebudeme môcť hlasovať o bodoch 2 a 3. To je odôvodnenie tohto návrhu. Ďakujem.
Hrnčiar, Andrej, podpredseda NR SR (2016-09-23):
S reakciami na faktické poznámky pán poslanec Mihál.
Vášáryová, Magdaléna, poslankyňa NR SR (2013-03-21):
... prejav Fica v Matici, pán minister, tento výnos budeme veľmi, veľmi potrebovať. Dovoľte mi na záver poďakovať všetkým diplomatom. Prosím, odovzdajte moje poďakovanie za perfektnú prácu. Často som s nimi v spojení. Robia naozaj niekedy až nemožné veci, sú to ľudia na svojom mieste. Ďakujem veľmi pekne.
Ďuriš Nicholsonová, Lucia, podpredsedníčka NR SR (2018-02-08):
Teraz poprosím spravodajkyňu, ktorú určil navrhnutý gestorský výbor pre kultúru a médiá, pani poslankyňu Simonu Petrík, aby nám predniesla spravodajskú informáciu, nech sa páči.
Paška, Pavol, predseda NR SR (2013-06-18):
Pán poslanec Číž.
Kotleba, Marian, poslanec NR SR (2021-12-14):
Z respirátora, z mikrofóna, z opatrení? (Povedané súbežne s predsedajúcim.)